سعيدالزمان صديقي

سعيدالزمان صديقي (انگريزي [Saeed-uz-Zaman Siddiqui]، جنم: 1 ڊسمبر 1937، وفات: 11 جنوري 2017) پاڪستان جو مشھور قانوندان ھو. پاڻ سنڌ ھاءِ ڪورٽ ۽ سپريم ڪورٽ جو چيف جسٽس ۽ سنڌ جو گورنر رھيو عشرت العباد کی جگہ سعید الزماں صدیقی گورنر سندھ، بي بي سي اردو سروس، 9 نومبر 2016.  

 تعليم 

سعيدالزمان صديقي لکنوءَ (ڀارت) جي ھڪ وچولي طبقي جي اردو ڳالھائيندڙ خاندان ۾ اکيون کوليون. ابتدائي تعليم ڪلڪتي ۾ حاصل ڪيائين. مئٽرڪ ۽ انٽرميڊئيٽ ڍاڪا (بنگلاديش) مان پاس ڪيائين. ھو ساڳي يونيورسٽيءَ ۾ فزڪس شعبي ۾ ڊيمانسٽريٽر مقرر ٿيو. ان بعد ھو ڪراچيءَ منتقل ٿي ويو ۽ ڪراچي يونيورسٽيءَ مان فلسفي ۾ بي اي ۽ قانون جي سند حاصل ڪيائين. 1960ع ۾ سنڌ ھاءِ ڪورٽ ۾ وڪالت شروع ڪيائين.

 خدمتون 

 سعيدالزمان 1963ع ۾ ھاءِڪورٽ اولھہ پاڪستان جو وڪيل رجسٽر ڀيو. 1969ع ۾ پاڪستان جي سپريم ڪورٽ ۾ وڪالت ڪرڻ لڳو. 1967ع ۾ ڪراچي ھاءِ ڪورٽ بار ائسوسيئيشن جو سيڪريٽري چونڊيو. 69-1968ع ۾ ڪراچي ھاءِ ڪورٽ بار ائسوسيئيشن جي    مئنيجنگ ڪاميٽيءَ جو رڪن چونڊيو. 1977ع ۾ ھاءِ ڪورٽ بار لائبرريءَ جو اعزازي سيڪريٽري مقرر ڀيو. 5 مئي 1980ع تي سنڌ ھاءِ ڪورٽ جو جج مقرر ڀيو. 5 نومبر 1990ع تي سنڌ ھاءِ ڪورٽ جو چيف جسٽس مقرر ڀيو. 23 مئي 1992ع تي سپريم ڪورٽ جو جج ۽ پھرين جولاءِ 1999ع کان 1 ڊسمبر 2005ع تائين سپريم ڪورٽ جي چيف جسٽس طور پنھنجون خدمتون سرانجام ڏنائين.

سعيدالزمان صديقي ان وقت پاڪستان جي سپريم ڪورٽ جو جج ھو جڏھن جنرل پرويز مشرف ملڪ ۾ ماشل لا لاڳو ڪئي ھئي. ھن پرويز مشرف پاران نافذ ڪيل عبوري آئيني حڪم (Provisional Constitutional Order) تحت قسم کڻڻ کان انڪار ڪيو. نتيجي طور ھن کي پنھنجي ڪٽنب سوڌو گھر ۾ نظربند ڪيو ويو.  
25 آگسٽ 2008ع تي نوازشريف ھن کي مسلم ليگ (نواز) ۽ جماعت اسلاميءَ پاران آصف زرداريءَ جي مقابلي ۾ صدارتي اميدوار نامزد ڪيوSharif withdraws party from Pakistan ruling coalition , The CNN Wire, 25th August 2008. [Retrieved on 14th December 2019].. ھن ھيءَ چونڊ 153 ووٽن تان ھارائي. 2013ع جي صدارتي چونڊن ۾ ھن ٻيھر حصو ورتو پر اھا چونڊ ممنون حسين کٽي ورتي . ھن چونڊ ۾ بلوچ قوم پرستن سعيدالزمان کي ووٽ ڏنو. 11 نومبر 2016ع تي ھن سنڌ جي 31ھين گورنر طور قسم کنيو.

 بيماري ۽ وفات 
نومبر 2016ع ۾ ھن کي نمونيا جي بيماري ٿي پئي. ھن 11 جنوري 2017ع تي دم ڌڻيءَ جي حوالي ڪيوSindh governor Justice (retd) Saeeduzzaman Siddiqui passes away, The Express Tribune, [Retrieved on 14th December 2019].. وفات وقت ھن جي عمر 79 ورھيہ ھئي. 2018ع ۾ ھن جي وفات کان اٽڪل سال پوءِ پاڪستان جي صدر پاران ھن لاءِ ستارہ امتياز جو اعلان ڪيو ويو.

 حوالا 

زمرو:1939ع جون پيدائشون
زمرو:ڪراچي جا سياستدان